بیرلشمیش میللت‌لر تشکیلاتی‌نین امنیت شوراسی‌نین، حاقیندا، موشک پروقرامی سببیله یئنی تحریملر ایجرا قراری آلدیغی پیونگ یانگ رهبرلیگین‌دن قیناما گلدی.
شما‌لی کوره تحریملره قارشی "دوغرو" جوابی وئره‌جک‌لرینی آچیقلادی و آمریکا بیرلشمیش شتات‌لاری'نین اونلارا ایستیقامت‌لی دوشمنجه رفتاری داوام ائتدیگی مدتجه، نوکلئر پروقرامینی موذاکیره ائتمیه‌جگینی بیر دفعه داها وورغولادی.
اؤلکه‌نین رسمی خبر آژانسینا (KCNA) یایینلانان آچیقلامادا، شما‌لی کوره‌نین نوکلور گوجونو آرتیرما یولوندا گئری آددیم آتمایاجاغی دا ایفاده ائدیلدی.
آچیقلامادا،
"آمریکانین اوقیانوسون قارشی‌سیندا اؤزونو اعتبارلی حیس ائتمه‌سی قدر بؤیوک بیر سهو اولا بیلمز" ده دئییلدی.
شما‌لی کوره خاریجی ایشلر ناظیرلیگی مسئول‌لاری‌نین، جنوبی کوره‌نین کئچن آی تقدیم ائتدیگی نیظامی موذاکیره تکلیفینه کورک چئویردیگی ده آچیقلاندی.
بی.بی.سی-یه دانیشان جنوبی کوره خاریجی ایشلر ناظیرلیگی مسئولو، ایکی اؤلکه خاریجی ایشلر ناظیرلری‌نین، هفته‌سونوندا، فیلیپین‌لردکی آسئان (جنوب-شرقی آسیا اؤلکه‌لری بیرلیگی) کونفرانسیندا بیر آرایا گلدیگینی آنجاق شما‌لی کوره‌نین جنوب‌دان گلن و "صمیمیت‌سیز" اولا‌راق کاراکتریزه ائتدیگی موذاکیره تکلیفینه کورک چئویردیگینی ایفاده ائتدی.
آنجاق پیونگ یانگ، سئولون موذاکیره تکلیفینه ایستیقامت‌لی هله رسمی بیر جواب گلمه‌دی.
پیونگ یانگ‌ین ان یاخین موتتفیقی چین‌ین خاریجی ایشلر ناظیری وانگ یی ایسه،
"شمال‌ین، جنوب‌دان گلن مثبت تکلیفی تامامیله رد ائتمه‌دیغینی دوشونورم" دئدی.
بو آرادا، آمریکا پرزیدنتی دونالد ترامپ ایله جنوبی کوره لیدری موون جی-ین بو گون ارکن ساعت‌لرده بیر ساعت‌لیق تلفون گؤروشمه‌سی ائتدی.
ترامپ، شما‌لی کوره‌نی "گئده‌رک بؤیوین بیر تهدید" اولا‌راق کاراکتریزه ائدرکن، لیدرلر، پیونگ یانگا ایستیقامت‌لی باسقی‌نین و تحریملرین آرتیریلماسیندا آنلاشدی.
